Rumours

Rumours (בעברית: שמועות) הוא אלבומה ה-11 של להקת הרוק הבריטית-אמריקאית פליטווד מק. האלבום הוקלט בשנת 1976 ויצא ב-4 בפברואר 1977. האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 31 שבועות. כמו כן, הוא הגיע למקום הראשון במספר רב של מדינות, ביניהן בריטניה, אוסטרליה, קנדה, הולנד וניו זילנד. השירים "Go Your Own Way", "Dreams", "Don't Stop" ו-"You Make Loving Fun" יצאו כסינגלים. "Rumours" הוא האלבום המצליח ביותר של הלהקה; האלבום זכה בפרס הגראמי לאלבום השנה לשנת 1978 ומכר יותר מ-45 מיליון עותקים ברחבי העולם, דבר שהופך אותו לאחד האלבומים הנמכרים ביותר בכל הזמנים. האלבום "Fleetwood Mac", שיצא ב-1975 נחל הצלחה רבה, ואף הגיע למקום הראשון ב-1976. "Rhiannon", הלהיט הגדול של האלבום, הביא לחשיפה גדולה ללהקה ברדיו. באותו הזמן, הרכב הלהקה כלל את הזמר והגיטריסט לינדסי בקינגהאם, המתופף מיק פליטווד, הזמרת והקלידנית קריסטין מק'ווי ובעלה הבסיסט ג'ון מק'ווי והזמרת סטיבי ניקס. אחרי חצי שנה של מסע הופעות, הזוג מק'ווי התגרש, אחרי 8 שנות נישואין. הזוג הפסיק לדבר אחד עם השנייה ודיבר אך ורק "דרך המוזיקה". בקינגהאם וניקס, שהצטרפו ללהקה לפני האלבום "Fleetwood Mac", היו במערכת יחסים סוערת, שגרמה להם לריבים רבים. מיק פליטווד, חווה אף הוא בעיות רבות אחרי שגילה שאשתו ג'ני, אמם של שני ילדיו, ניהלה רומן עם חברו הטוב. חייהם הפרטיים של חברי הלהקה היו חשופים בתקשורת, שהובילו לשמועות לא נכונות. נאמר שקריסטין מק'ווי התאשפזה בבית החולים עקב מחלה קשה, ובקינגהאם וניקס הוכרזו כהורים האמיתיים של בתו של מיק פליטווד, לוסי, לאחר שצולמו איתה. התקשורת אף פרסמה על חזרתם של חברי הלהקה המקורית, פיטר גרין, דני קיוואן וג'רמי ספנסר למסע הופעות שציין 10 שנים להקמת הלהקה. למרות הפרסומים הכוזבים, הלהקה לא שינתה את הרכב חבריה, אף על פי שלחברים לא היה זמן להתמודד עם הפרידות לפני הקלטת האלבום החדש. פליטווד ציין שחברי הלהקה הקריבו מעצמם רגשית רק כדי להשתתף בעבודה המוזיקלית. בתחילת 1976, הלהקה חשפה שירים חדשים בהופעה בפלורידה. החברים המייסדים, פליטווד ומק'ווי בחרו לוותר על שירותו של המפיק המוזיקלי הקודם קית' אולסן, והם הקימו חברה ששמה "Seedy Management" (ניהול עלוב), שתנהל את ענייני הלהקה. האלבום זכה להצלחה רבה והיה האלבום השני של הלהקה שהגיע למקום הראשון בארצות הברית. האלבום נשאר בצמרת מצעד האלבום האמריקאי במשך 31 שבועות ברציפות, והגיע למקומות הראשונים באוסטרליה, קנדה, ניו זילנד. עד 1980, האלבום מכר כ-13 מיליון עותקים ברחבי העולם, ועד 1987 הגיעה הכמות ל-20 מיליון. כשהלהקה התאחדה למסע הופעות ב-1997, האלבום מכר כ-25 מיליון אלבומים ברחבי העולם. הכמות גדלה עד 2004, אז האלבום כבר מכר 30 מיליון, ו-40 מיליון אלבומים שמכרו עד 2009. נכון ל-2014, "Rumours" היה במצעד האלבומים הבריטי כ-522 שבועות בטופ 75, והוא האלבום ה-14 הכי נמכר בכל הזמנים בבריטניה. בארצות הברית, האלבום הוא האלבום השישי הנמכר ביותר. מידע על האלבום Rumours באתר MusicBrainz מידע על האלבום Rumours באתר AllMusic האלבום Rumours באתר Discogs האלבום Rumours באתר ספוטיפיי האלבום Rumours באתר דיזר האלבום Rumours באתר אפל מיוזיק האלבום Rumours באתר Last.fm האלבום Rumours באתר טיידל ביקורת על Rumours, באתר השרת העיוור (עותק שמור) רשימת 500 האלבומים הטובים בכל הזמנים באתר מגזין רולינג סטון מני אבירם‏, בואי ניפרד: מאחורי הקלעים של "Rumours", אלבום המופת של פליטווד מק, באתר וואלה, 3 בפברואר 2017 אמיר שוורץ, לא הכל שמועות: 45 שנה לאלבום המופת של פליטווד מק, באתר ynet, 4 בפברואר 2022 ARIA Top 100 Albums Chart, איגוד תעשיית ההקלטות האוסטרלי (באנגלית) George Griffiths, Ireland's Official biggest albums of 2021 revealed, חברת המצעדים הרשמית, ‏9 בינואר 2022 (באנגלית) OFFICIAL TOP 40 ALBUMS, מצעד המוזיקה הרשמי של ניו זילנד, ‏2021 Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) Tastemakers Albums, Billboard, ‏2023 (באנגלית אמריקאית) Vinyl Albums, Billboard, ‏2023 (באנגלית אמריקאית) Top Rock & Alternative Albums, Billboard, ‏2023 (באנגלית אמריקאית) Top Rock Albums, Billboard, ‏2023 (באנגלית) End of Year Albums Chart, חברת המצעדים הרשמית, ‏2023 NZ Top 40 Albums Chart, מצעד המוזיקה הרשמי של ניו זילנד, ‏29 ביולי 2024 ARIA Top 50 Albums Chart, ARIA, ‏5 באוגוסט 2024 (באנגלית)